stanford-oval/wikipedia huggingface dataset:
דלק אנרגיה
היסטוריה

חברת "דלק מערכות אנרגיה בע"מ" נוסדה ב-1 בספטמבר 1981 תחת השם "דלק חיפושי נפט בע"מ". באוגוסט 1982 חתמה על הסכם, לפיו רכשה "דלק חיפושי נפט" מחברת "דלק" חברת הדלק הישראלית 75 אחוז מן האינטרסים בתחום חיפושי הנפט בישראל שהיו ל"דלק" באותו תאריך, במחיר של 130 אלף דולר. בהתאם להסכם, תהיה חברת "דלק" זכאית לתמלוגי-על, בשיעור חמישה אחוזים מתפוקת נפט או גז, אם תהיה כזו בכמות מסחרית בשטחים שקנתה "דלק חיפושי נפט". באותו חודש גם הנפיקה לראשונה את מניותיה בבורסה בתל אביב וגייסה 4 מיליון דולר. רישיונות החיפוש שהעבירה "דלק" ל"דלק חיפושי נפט" כללו את רישיון גזר, רישיון רמלה, רישיון גדרה, רישיון ניר-יצחק, רישיון קרן (מדרום לרצועת עזה,(רישיון אמציהו (בדרום ים המלח,( רישיון סעד, רישיון כנרת, רישיון בתרים (מצפון מזרח לבאר־שבע) רישיון עמק הירדן והרשאת עזה. בשנת 1983 השתתפה ב־15 קידוחים. רק בשלושה מהם נמצאו סימנים, או הערכות לאפשרות הפקה מסחרית.
בשנת 1996 שינתה החברה את שמה לשמה הנוכחי.
עם הקמתה עסקה החברה בחיפושי נפט וגז טבעי ובהפקתם בישראל, ובשנת 2001 החלה לראשונה לפעול בחו"ל על ידי רכישת אחזקות בפרויקט חיפושי נפט בווייטנאם.
בין השנים 2008-2001 הרחיבה החברה את פעילותה בחו"ל על ידי רכישת נכסים וזכויות חיפוש של נפט וגז בקפריסין, ברוסיה, בווייטנאם, בדרום ארצות הברית, בגינאה ביסאו ובים הצפוני.
במהלך שנת 2009, עקב החלטת מדיניות של החברה למקד את פעילותה בנכסיה שבישראל, מכרה דלק אנרגיה את רוב נכסיה וזכויותיה בעסקי נפט וגז בחו"ל. בין השנים 2011-2010 מכרה החברה את נכסיה וזכויותיה שבארצות הברית, וב-2013 מכרה את נכסיה וזכויותיה שברוסיה ובים הצפוני. עם תום סדרת המכירות, נותרו בידי דלק אנרגיה נכסים וזכויות חיפוש בישראל ובקפריסין בלבד.
באוקטובר 2018 השלימה קבוצת דלק את מחיקת מניות דלק אנרגיה מהמסחר בבורסה, לאחר שרכשה את החזקות הציבור (11.8%) בה תמורת כ-1.11 מיליארד שקל. העסקה בוצעה בדרך של הצעת רכש מלאה, שזכתה להיענות הנדרשת מקרב הציבור, וכללה תמורה במזומן, במניות קבוצת דלק וביחידות השתתפות של דלק קידוחים. אחר כך ביצעה גם פירעון מוקדם לאיגרות החוב של החברה.
החזקות החברה

"דלק אנרגיה" היא בעלת השליטה (62.64%) ב"דלק קידוחים", שותפות מוגבלת לחיפוש ופיתוח נכסי נפט וגז טבעי, והיא מחזיקה ב-46.58% מהשותפות "אבנר חיפושי נפט".
שתי שותפויות אלה מחזיקות בשדות גז אחדים בים התיכון:
שותפות ים תטיס: דלק קידוחים - 25%, אבנר - 23%.
"תמר": דלק קידוחים - 15.625%, אבנר - 15.625%.
"לווייתן": דלק קידוחים - 22.67%%, אבנר - 22.67%%.
בלוק 12, המוכר גם בשם אפרודיטה: אבנר (15%) ודלק קידוחים (15%), יחד עם חברת נובל אנרג'י (70%) הן בעלות זכויות במאגר זה, שבמים הכלכליים של קפריסין. ביוני 2015 הכריזו השותפות על המאגר כמסחרי, שיש בו כ-4.54 TCF (טריליון רגל מעוקב) של גז טבעי (128.6 BCM). בנובמבר 2015 הודיעה נובל אנרג'י כי היא מוכרת חצי מחלקה במאגר אפרודיטה לבריטיש גז.
השותפויות מחזיקות גם בחלקים מרישיונות "רות" ו"אלון" לחיפושי גז בים התיכון.
הערות שוליים

1 2 3 4 5  דלק מערכות אנרגיה בע"מ: נתונים כספיים באתר מאי"ה.
↑  עודד שורר, עסקים פורחים בעסקי הנפט, מעריב, 14 בפברואר 1984
1 2  דוח תקופתי ושנתי לשנת 2014, עמודים 5-6 ו-170, באתר מאי"ה של הבורסה לניירות ערך
1 2  דוח תקופתי ושנתי לשנת 2008, עמוד 6, באתר מאי"ה של הבורסה לניירות ערך
↑  דוח תקופתי ושנתי לשנת 2010, עמוד 111, באתר מאי"ה של הבורסה לניירות ערך
↑  דוח תקופתי ושנתי לשנת 2013, עמוד 6, באתר מאי"ה של הבורסה לניירות ערך
↑   ערן אזרן, בזכות המורים והגננות: תשובה הצליח למחוק את דלק אנרגיה – בעסקה של מיליארד שקל, באתר TheMarker‏, 9 באוקטובר 2018
↑  בדרך להפיכת דלק אנרגיה לחברה פרטית: קבוצת דלק מבקשת לבצע פירעון מוקדם לאג"ח החברה הבת, באתר גלובס, 22 באוקטובר 2018
↑  אבנר ודלק קידוחים הודיעו בקפריסין על מסחריות במאגר אפרודיטה, באתר כלכליסט, 7 ביוני 2015
↑  בריטיש גז חוברת לנובל אנרג'י וקבוצת דלק ב"בלוק 12", באתר גלובס, 23 בנובמבר 2015
דפוס קנר

|  נתונים כלליים |
| --- | --- |
 מייסדים:  איזידור קנר 
 תקופת הפעילות:  1882–הווה (כ־142 שנים) 
 מיקום המטה:  גוימה 
  
 gyomaikner.hu
 
דפוס קְנר (בהונגרית: Kner Nyomda; היום רשמית: Gyomai Kner Nyomda Zrt) הוקם על ידי איזידור קנר היהודי-הונגרי בשנת 1882 בגיל 22 של המייסד, בכפר גיומה (כיום גיומנדרד) במחוז בקש באימפריה האוסטרו-הונגרית.
ההיסטוריה של בית הדפוס

איזידור למד כריכת ספרים כאבות אבותיו, אך למד גם את מיומנויות הסדר, ההקלדה וההדפסה במהלך נדודיו ומסעותיו. בתחילת בית הדפוס היו לו מכונות פשוטות ואותיות בכמות שמגירה קטנה הכילה אותם. תחילה הדפיס טפסים קצרים של הקהילות הדתיות השונות ואלה היו עבודותיו הראשונות. אחר כך הכין טפסים ששימשו במינהל של היישוב. הוא זיהה שכדי להתפרנס צריך למצוא שוק רחב יותר בנוסף ללקוחות המקומיים. הוא הכין ספריית דוגמאות מיניאטוריות של הפרסומים שהופקו בבית הדפוס שלו ואלה נשלחו לכל אזורי הונגריה וכך פרסם את שמו. בשנת 1911 אורכו של האוסף הדוגמאות היה כבר 624 עמודים וכלל עותקים מוקטנים של יותר מאלפיים סוגי טפסים מנהליים.
מלחמת העולם הראשונה גרמה נזק משמעותי לדפוס קנר, מכיוון שמספר ההזמנות במדינה פחת. משנת 1921 הצטרף לעבודה אימרה קנר כמדפיס וכמומחה אדמיניסטרטיבי מעולה. הוא לקח על עצמו מאביו את עריכת רשימות הטפסים המנהליים.
ההיסטוריה של בית הדפוס > סוד ההצלחה

דפוס קנר עלה על מתחריו בשלושה תחומים:
הודות למומחיותם במינהל ציבורי והבנתם בצווים ובתקנות הם ערכו את הטפסים המעשיים הדרושים לרשויות.
הם היו מהירים וזריזים במיוחד.
כיוון שעבדו בכמויות גדולות הם סיפקו במחיר של המתחרים איכות טובה בהרבה.
הזמנות

בנוסף להדפסים הרשמיים, איזידור קנר מצא מוצר נוסף שניתן היה להפיץ בשוק הלאומי ואף הבינלאומי: הדפסת הזמנות בעיצוב אמנותי של דפוס קנר: למסיבות, לתערוכות, לירידים, לתצוגות וכדומה ואלה הפכו במהרה לפופולריות. הם באמת כבשו לא רק את השוק המקומי אלא גם את שוקי חו"ל. הזמנות הגיעו גם מהערים וינה, פריז וברלין. לפני כן תשעים אחוזים מההזמנות הודפסו בעיקר בבתי דפוס גרמנים או צ'כים, לא כי הן היו יפות במיוחד, אלא מפני שלא היה שום דבר אחר מלבדם. לאיזידור קנר היה האומץ להתעמת עם החברות הוותיקות שהיו אז והפתיע את העולם בעיצוב אמנותי צנוע, אך בעל טעם טוב יותר, של סדרת ההזמנות. הוא פרסם מכרזים לציירים ולגרפיקאים לעיצוב הזמנת כאלה ופרסם את דוגמאות ההזמנות שאפשר היה להזמין במגזין "גליונות מעופפים" (Röpke Lapok).
הספרים הראשונים

למרות העובדה שהוצאת ספרים הביאה להצלחה מקומית ובינלאומית, תחום עיסוק זה מילא רק תפקיד משני בדפוס קנר. בעשור הראשון לאחר הקמת בית הדפוס, איזידור קנר הדפיס בעיקר ספרי שירה וטקסטים דתיים שהוזמנה על ידי הכנסייה באזור. מאוחר יותר, בית הדפוס פנה לממשל ואז הודפסו גם ספרי הלימוד ששימשו ביישובים שמסביב.
הוצאת ספרים התחילה למעשה עם תחילת עבודתו של הבן הבכור, אימרה קנר. הוא למד בלייפציג וחזר לגיומה לאחר לימודיו שם. בגיל 17 הפך למנהל הטכני של בית הדפוס ולמנהל הוצאת הספרים. עבודתו הגדולה הראשונה הייתה פרסום כל יצירותיו של הסופר והעיתונאי זולטאן טורי.
הניסיון השני

מלחמת העולם הראשונה גרמה נזק כספי משמעותי לבית הדפוס וקטעה את התפתחותו. בשנת 1917 פנה אליו האדריכל היהודי-הונגרי לאיוש קוזמה (מקודם: פוקס) ששמח לעצב ולאייר את הספרים של דפוס קנר. הם החליטו על כיוון העבודה המשותפת שלהם ופנו לכיוון לבארוק. לעבודתם זו הצליחו לגייס גם את היסטוריון הספרות ג'רג' קיראי והעבודה הגדולה של שלושתם הביאה להוצאת סדרות שונות. המשימה הראשונה של עידן קנר - קוזמה - קיראי הייתה "שלושת ספרי הצ'פקה", אחר כך 12 הכרכים של "הקלאסיקות של קנר" שהציגו את יצירות המופת של הספרות ההונגרית, ואז 24 הכרכים של האלמנך "מונומנטה ליטראטום" (Monumenta Literatum). הצלחת הכרכים ביססה את המוניטין של דפוס קנר, אך אף שבית הדפוס הצליח לייצר בסטנדרטים הגבוהים ביותר, לא היו כמעט לקוחות שיכלו לשלם את המחיר של העבודה האיכותית ומסיבות מעשיות וגם פוליטיות הוא נסוג כמעט מתחום ההוצאה לאור. בית הדפוס נוהל על ידי איזידור קנר גם בין שתי מלחמות העולם, אך כריכת הספרים כולה הייתה בידי אימרה. המייסד עלה שוב לקדמת הבמה רק פעם אחת נוספת, כאשר במלאת 50 שנה להקמת בית הדפוס פרסם את ההיסטוריה של הקמתו, בה גם שזר את סיפור חייו.
עידן שירותי הדפוס

באביב 1944 גורש אימרה קנר היהודי ובהמשך גם משפחתו. לאחר גירוש הבעלים (שניספה בשואה) ניהלה אשתו של אנדרה קנר את בית הדפוס בעזרת העובדים. לאחר מלחמת העולם השנייה ההזמנה הראשונה הגיעה ממפלגת הקומוניסטים של הונגריה : הביוגרפיה הקצרה של סטלין". מאוחר יותר קיבלו הזמנות רבות גם מהצבא האדום : בין היתר הופקדו לביצועם דברי דפוס שונים של הצבא והמילונים הונגרית-רוסית ורוסית-הונגרית.
בדצמבר 1949 בית הדפוס הוותיק של קנר הולאם והפך לעסק בבעלות המדינה. שמו שונה והוא נקרא "הדפוס של גיומה".
בית הדפוס של היום

בעקבות חילופי השלטון בשנת 1989 וכתוצאה מתהליך ההפרטה, פעל בית הדפוס כיחידה כלכלית עצמאית כחברה בע"מ בשם "דפוס קנר של גיומה" Gyomai Kner Nyomda החל מה-1 בינואר 1991. תולדות בית הדפוס והמשפחה נשמרים עד היום במוזיאון שנוסד בשנת 1970 והוקם בבית המגורים לשעבר של אימרה קנר שתוכנן על ידי האדריכל היהודי-הונגרי לאיוש קוזמה.
Gyomai Kner Nyomda Zrt הוא כיום חבר בקבוצת ANY Printing שהונפקה בבורסה בשנת 2005.
לקריאה נוספת

Füzesné Hudák Julianna, Erdész Ádám, ed. (2007). Egy nyomdaműhely titkaiból: Gyomai Kner Nyomda. Gyomaendrőd: Gyomai Kner Ny. Zrt.
http://www.gyomaikner.hu/
הערות שוליים

↑  http://gyomaikner.hu/
| --- | --- |
בקרת זהויות :  NLI: 987012399656805171  BnF: cb119503252 (data)  NKC: kn20080421004  VIAF: 228510801   WorldCat (עם VIAF): 228510801 
אימרה קנר ואביו איזידור קנר
גליונות מעופפים - הדפסת תבנית לדוגמה
ה'תקע"ו

ה'תקע"ו (5,576) ובקיצור תקע"ו – היא שנה עברית  אשר החלה ביום א' בתשרי, אור ל-5 באוקטובר 1815, והסתיימה ביום כ"ט באלול, 22 בספטמבר 1816.
המולד של תשרי חל ביום שלישי, 19 שעות ו-326 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה רביעית לשמיטה, ושנת 9 במחזור העיבור ה-294. תקופת ניסן שבשנה זו היא תחילת שנת 4 (סימנה דיזז) במחזור השמש ה-200.
שנה זו היא שנת 1,747 לחורבן הבית, ושנת 2,127 לשטרות.
אירועים

הפעם הראשונה שראש השנה חל ב-5 באוקטובר.
ייסוד קהילת הפרושים (תלמידי הגר"א), הקהילה האשכנזית המחודשת בירושלים.
נולדו

הרב שמואל סלנט, רבה של ירושלים.
רבי יוחנן טברסקי, מייסד חסידות רחמסטריווקה.
כ"ו באדר – הרב אלכסנדר זוסמן אדלר, רב אורתודוקסי גרמני, רבה של קהילת יהודי ליבק-מויסלינג, וחבר מועצת העיר ליבק. (נפטר בי"ב בטבת ה'תר"ל).
א' בניסן - משה שטיינשניידר (רמש"ש), מייסד המחקר המודרני של הביבליוגרפיה העברית, היסטוריון ומזרחן, מגדולי מלומדי חכמת ישראל במערב (נפטר ה'תרס"ז)
ג' באלול - אלכסנדר הלוי צדרבוים, עיתונאי, מו"ל ומייסד העיתון העברי הראשון, המליץ.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תשי"א

ד'תשי"א (4711)  היא שנה עברית  אשר  החלה ביום א' בתשרי, אור ל-16 בספטמבר 950 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 951. שנה מסוג בחג, איננה מעוברת, ואורכה 353 ימים. זו שנת שמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דפנה חיימוביץ'

| --- | --- |
אין תמונה חופשית
 לידה:  14 בנובמבר 1948  (בת 75) ישראל
 מדינה:  ישראל ישראל
 עיסוק:  סופרת
 שפות היצירה:  עברית
 מספר צאצאים:  2
דפנה חיימוביץ' (נולדה ב-14 בנובמבר 1948) היא סופרת ישראלית. חיימוביץ' עסקה בהדרכת מורים ובהנחלת השפה העברית לעולים. לאורך השנים פרסמה סיפורים קצרים ושירים בכתבי עת ספרותיים.
ביוגרפיה

חיימוביץ' ילידת רחובות. למדה בתיכון דה שליט ברחובות. לאחר מכן למדה חינוך לגיל הרך במכללת לוינסקי ועבדה כגננת במשך שנתיים בקיבוץ רמת הכובש. בהמשך הייתה מחנכת כיתות א-ב, מדריכת מורים ומורה לעברית לעולים באולפן. בעלת תואר ראשון בתיאטרון מהאוניברסיטה העברית, ותואר שני בספרות, מגמת כתיבה, מאוניברסיטת בן-גוריון.
חברה באגודת הסופרות והסופרים העבריים וכן באקו"ם
חיים אישיים

חיימוביץ' נשואה למרדכי, אמא לשני ילדים וסבתא לשישה נכדים. גרה בראשון לציון.
ספריה

לבדי ולא לבדי (ירושלים: דביר, 1984)
ספורים במספריים (גבעתים: מסדה, 1986)
חלומות בעננים (אור יהודה: ספרית מעריב, 1994)
תלתלים (תל אביב: מטר הוצאה לאור, 2014)
בית, עץ, געגוע (חבל מודיעין: כנרת, זמורה - מוציאים לאור, 2022)
קיפודים רוקדים (בני ברק: מדיה 10 הוצאה לאור, 2023)
הכוכבים של גלי ורני (בני ברק: מדיה 10 הוצאה לאור, 2023)
פרסומים נוספים

לפרוח עם שיר: על שירים ומשוררים – חוברת קריאה ועבודה (תל אביב: מודן, 1994)
הערות שוליים

↑  בית, עץ, געגוע - דפנה חיימוביץ', באתר עברית
↑  רשימת חברים, באתר אגודת הסופרות והסופרים העבריים
| --- | --- |
בקרת זהויות :  NLI: 987007507715605171  VIAF: 71245255   WorldCat (עם VIAF): 71245255 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דפנה חיימוביץ'".
האיחוד הלאומי של יוון

| --- | --- |

 מדינה:  יוון 
 תקופת הפעילות:  1927–1936 (כ־9 שנים) 
 אידאולוגיות:  נאציזם 
 מטה:  סלוניקי 
 
האיחוד הלאומי של יוון (ביוונית: Εθνική Ένωσις Ελλάδος) הייתה מפלגה פשיסיטית ואנטישמית שפעלה ביוון בשנים 1927 עד 1944.
היסטוריה

האיחוד הלאומי (EEE), שנרשם כחברה לעזרה הדדית, הוקם על ידי סוחרים פליטים מאסיה הקטנה, בעיר סלוניקי שביוון. על פי חוקת הארגון, רק נוצרים יכלו להצטרף. חבריה התנגדו לאוכלוסייה היהודית המהותית בסלוניקי.
הוא הובל על ידי גאורגיוס קוסמידיס (Γιώργος Κοσμίδης), פקיד בנק.
מנהיגי המפלגה היו הנאשמים העיקריים במשפט שנערך לאחר "מהומת קמפבל" ב-29 ביוני 1931, בו תקפו אספסוף לאומנים יוונים את היישוב היהודי קמפבל בעיר. (נאשם משותף היה ניקולאוס ניקוס פרדיס (Νίκος Φαρδής), העורך הראשי של עיתון "מקדוניה").
ההערכות העמידו את כוח המפלגה בכ-7,000 חברים בשנת 1932; בשנת 1933 היו בו 3,000 חברים שצעדו לאתונה, בחיקוי לכאורה של צעדתו של בניטו מוסוליני ברומא בשנת 1922. עם זאת, המפלגה כשלה בבחירות בסלוניקי בשנת 1934, ובשנת 1935 המפלגה עמדה על סף פירוק כתוצאה מאי הסכמות פנימיות. המפלגה הושבה לתחייה על ידי שלטונות הכיבוש הגרמניים בשנת 1942, במהלך כיבוש יוון בידי מדינות הציר(אנ'); רבים מחברי ה-EEE הפכו למשתפי פעולה בולטים של הנאצים, ורבים נוספים הצטרפו לגדודי הביטחון וסייעו בזיהוי יהודי יוון. בשל המדים והארגון הצבאי שלה, המפלגה כונתה בדרך כלל "שלושת האפסילונים" (τα Τρία Εψιλον) או "הסטילהמטס" (οι Χαλυβδόκραν), ברמיזה לארגון הצבאי הגרמני "Der Stahlhelm" (קסדת הפלדה).
הערות שוליים

↑  Victor Roudometof, Collective memory, national identity, and ethnic conflict : Greece, Bulgaria, and the Macedonian question, Westport, Conn. : Praeger, 2002, ISBN 978-0-275-97648-4
גורם מבנה

בפיזיקה של חומר מעובה וקריסטלוגרפיה, גורם המבנה הוא תיאור מתמטי של תבנית הפיזור המתקבלת כתוצאה מניסוי פיזור, המתבצע בעזרת קרינת רנטגן, אלקטרונים או נייטרונים, על חומר מסוים. גורם המבנה הוא למעשה הגודל בריבוע של סכום אמפליטודות הגלים המפוזרים על ידי מרכיבי החומר (אטומים או אלקטרונים). גורם המבנה מעיד על קורלציות בין המיקום הממוצע של חלקיקי המערכת, וממנו ניתן ללמוד, בין השאר על מבנים ודינמיקה של חומרים פשוטים כמו מוצקים ונוזלים, וגם חומרים מורכבים כמו ממברנות וספינים.
פיתוח מתמטי

תהא  \Phi (r) פונקציה סקלרית המתארת את התפלגות החומר במרחב. עבור  N יחידות בסיס נוכל להגדיר:
 \Phi (r)=\sum \limits _{i=1}^{N}f({\textbf {r}}-{\textbf {R}}_{i})=f({\textbf {r}})*\sum \limits _{i=1}^{N}\delta ({\textbf {r}}-{\textbf {R}}_{i})
אמפליטודת הפיזור,  I({\textbf {q}}), תוגדר כריבוע של הערך המוחלט של טרנספורם פורייה של  \Phi ({\textbf {r}}). כלומר:
 <I({\textbf {q}})>\thicksim <|\Phi ({\textbf {q}})|^{2}>=|f({\textbf {q}})|^{2}<\sum \limits _{j,k=1}^{N}exp(-i{\textbf {q}}\cdot ({\textbf {R}}_{i}-{\textbf {R}}_{j}))>
נגדיר את גורם המבנה כ: 
 S({\textbf {q}})=<\sum \limits _{j,k=1}^{N}exp(-i{\textbf {q}}\cdot ({\textbf {R}}_{i}-{\textbf {R}}_{j}))>
כאשר  <...> הוא הממוצע בזמן ו- |f({\textbf {q}})|^{2} הוא גורם הצורה.
משמעות פיזיקלית

גורם המבנה הוא למעשה הגודל המוחלט בריבוע של סכום האמפליטודות המתקבל מ- N גלים כתוצאה מפגיעה של גל מישורי ב- N מפזרים נקודתיים. גורם המבנה פרופורציונלי לעצמת הקרינה המפוזרת.
את גורם המבנה ניתן למצוא ניסיונית על ידי מדידת זווית הפיזור בניסויי פיזור של אלקטרונים וקרני רנטגן, כאשר  {\textbf {q}}={\textbf {k}}_{f}-{\textbf {k}}_{i}={\frac {4\pi sin({\frac {\theta }{2}})}{\lambda }}{\hat {q}} הוא וקטור השינוי בתנע של הפוטון, האלקטרון או הנייטרון.
ככל שקיימת קורלציה חזקה יותר במרחק המפריד בין מרכיבי המערכת, כלומר יש הסתברות גדולה למצוא ערך מסוים עבור  {\textbf {R}}_{ij}={\textbf {R}}_{j}-{\textbf {R}}_{i}, נקבל התאבכות בונה ב- S({\textbf {q}}) עבור הערך  {\textbf {q}}={\frac {2\pi n}{R_{ij}}}{\hat {R_{ij}}}, וכך ניתן להסיק על המבנה של אותו חומר.
ב
ניסוי של פיזור נייטרונים ניתן להסיק על יחס הנפיצה של הסריג, וזאת על ידי קבלה של פונקציות דלתא נוספות המתווספות לסריג ההופכי המתקבל מניסוי הפיזור. ניסויים מסוג זה אינם אפשריים בפיזור אלקטרונים וקרינת רנטגן, וזאת מכיוון שנייטרונים מבצעים אינטראקציה כמעט ורק עם גרעין האטום (ובכך יכולים לעורר פונונים) לעומת האלקטרונים וקרינת הרנטגן שמבצעים אינטראקציה כמעט ורק עם האלקטרונים של האטום.
במקרה זה יתקבל הביטוי הבא עבור פונקציית המבנה הדינאמית:
 S({\textbf {q}},\omega )={\frac {1}{N}}\sum _{l,l'}e^{i{\textbf {q}}\cdot ({\textbf {R}}^{l}-{\textbf {R}}^{l'})}\int {\frac {dt}{2\pi }}e^{i\omega t}e^{-2W}e^{<{\textbf {q}}\cdot {\textbf {u}}^{l'}(t){\textbf {q}}\cdot {\textbf {u}}^{l}(t)>}
כאשר  {\textbf {u}}^{l}(t) היא הסטייה של אטום  l' משיווי משקל בזמן  t ו- W\equiv {\frac {1}{2}}<({\textbf {q}}\cdot {\textbf {u}}^{l})^{2}> הוא הפאקטור של דבאי וולר. פיתוח של הביטוי מוביל למסקנה שהשיאים הנוספים של הפיזור המתקבלים כתוצאה מבליעה ופליטה של פונונים הם פרופורציונליים ל-  e^{-2W}. את יחס הנפיצה ניתן להסיק מחוק שימור הקוואזי תנע של הסריג ומההנחה שהתנגשות נייטרונים באטומים היא אלסטית (חוק שימור האנרגיה). חוקי שימור אלה, עבור בליעה\פליטה של פונון בודד, מובילים לזוג המשוואות הבאות:
 \Delta {\textbf {P}}=\hbar {\textbf {q}}+\hbar {\textbf {G}}
 \Delta E=\hbar \omega _{s}({\textbf {q}})
כאשר  \Delta {\textbf {P}} הוא השינוי בתנע הנייטרון,  \Delta E היא השינוי באנרגיית הנייטרון,  {\textbf {G}} הוא וקטור בסריג ההופכי, ו- \omega _{s}({\textbf {q}}) היא התדירות המתאימה לפונון בעל אורך גל  {\textbf {q}}.
גורם הצורה, שקשר אף הוא לתבנית הפיזור שמתקבלת, מעיד על קורלציות בתוך המפזרים הנקודתיים של גורם הצורה. לדוגמה: התפלגות האלקטרונים באטום בודד או מיקומי מונומרים של פולימר. עבור התפלגות האלקטרונים, גורם הצורה יהיה:
 |f({\textbf {q}})|^{2}=|\int \rho ({\textbf {r}})e^{i{\textbf {q}}\cdot {\textbf {r}}}dV|^{2}
כאשר  \rho ({\textbf {r}}) היא ההסתברות למצוא את האלקטרון במקום  {\textbf {r}}.
משמעות פיזיקלית > גביש מושלם

עבור גביש מושלם אינסופי (סריג בראבה) שבו המיקום של כל אטום מתואר על ידי הווקטור  {\textbf {R}}=n{\hat {a_{1}}}+m{\hat {a_{2}}}+l{\hat {a_{3}}}, כאשר  n,l,m\in \mathbb {Z}  יש קורלציה חזקה מאוד בין מיקום האטומים בגביש, ותתקבל התאבכות בונה אך ורק עבור וקטורי  {\textbf {q}} אשר שייכים לסריג ההופכי, ונקבל שפונקציית המבנה מתארת למעשה את ההתפלגות המרחבית של הסריג ההופכי.
במקרה החד-ממדי שבו מספר סופי של אטומים  N, במקום פונקציות דלתא גורם המבנה שיתקבל יהיה:
 S(q)={\frac {1}{N}}|{\frac {sin{\frac {Nqa}{2}}}{sin{\frac {qa}{2}}}}|^{2}
משמעות פיזיקלית > גביש מושלם > דוגמה: סריג קובי

עבור סריג בראבה קובי בעל וקטורי הבסיס  {\vec {a_{1}}}=a{\hat {x}},{\vec {a_{1}}}=a{\hat {y}},{\vec {a_{1}}}=a{\hat {z}}, גורם המבנה יתאפס לכל  q\neq {\frac {2\pi n}{a}} בכיוון וגורם המבנה שיתקבל הוא:
 S({\textbf {q}})=\sum _{i}\sum _{j}\sum _{k}\delta ({\textbf {q}}-{\frac {2\pi }{a}}(n{\hat {x}}+j{\hat {y}}+k{\hat {k}}))
כאשר  i,j,k\in \mathbb {Z} . זוהי למעשה פונקציית ההתפלגות המתארת את הסריג ההופכי של הסריג הקובי הפשוט.
משמעות פיזיקלית > נוזל

במקרה של נוזל לא מסודר נעשה שימוש בפונקציית ההתפלגות הרדיאלית,  g(r), אשר מתארת את הסיכוי למצוא חלקיק בספירה דקה בעלת רדיוס  r ועובי  dr. את פונקציית המבנה ניתן לרשום כך: S({\textbf {q}})\approx 1+n\int _{V}dre^{-i{\textbf {q}}\cdot {\textbf {r}}}[g({\textbf {r}})-1]
המספר הממוצע של השכנים הקרובים יכול להיות מוערך על ידי ביצוע אינטגרציה את השיא הראשון של פונקציית ההתפלגות הרדיאלית:
 z_{average}=n\int _{0}^{1st\ peak}4\pi r^{2}g(r)dr
משמעות פיזיקלית > נוזל > מודל אינטראקציה קשיחה (Hardcore Interaction)

דרך פשוטה לתאר נוזל היא על ידי אינטראקציה קשיחה. במודל זה פוטנציאל האינטראקציה הוא:
 V(r)={\begin{cases}+\infty ,&0\leq r\leq \sigma \\0,&\sigma \leq r\end{cases}}
כאשר  \sigma  נלקחת לרוב כ-2 רדיוסי הכדור הקשיח,  \sigma =2R (כלומר: המרחק המינימלי בין 2 מרכזי מסה של שני חלקיקים הוא קוטר חלקיק). בעזרת פוטנציאל זה ניתן לחשב פונקציית ההתפלגות הרדיאלית על ידי שיטת מונטה קרלו או על ידי הקירוב האנליטי של Percus-Yevick למשוואת Ornstein–Zernike.
משמעות פיזיקלית > גז אידיאלי

בגז אידיאלי, מכיוון שמדובר בחלקיקים נקודתיים ללא אינטראקציה, אין קורלציה בין מיקומי החלקיקים השונים, והמשתנים  {\textbf {R}}_{i} ו- {\textbf {R}}_{j} הם בלתי תלויים. בזכות זאת, נוכל להפריד את הסכום על האקספוננטים בצורה הבאה:
כל עוד  {\textbf {q}}\neq 0.
שימושים

גורם המבנה משמש ללמידה על הסטטיסטיקה של המבנה המיקרוסקופי של חומרים כגון מוצקים, נוזלים וגזים - אך גם של מבנים יותר מסובכים כגון ממברנות, פולימרים, ספינים ועוד. במקרה של פיזור נייטרונים ניתן ללמוד גם על הדינמיקה של המבנה, כגון יחס הנפיצה של פונונים בענפים שונים בסריג, שבאה לידי ביטוי בתוספת של שיאים חדשים שאינם נמצאים בסריג ההופכי. קבלת מידע על הדינמיקה של הסריג, כמו יחס נפיצה של פונונים עבור צירים שונים של הגביש, אפשרית על ידי בחינת השינוי באנרגיה של נייטרונים מפוזרים כתוצאה מפליטת\בליעת פונונים.
לקריאה נוספת

Michael P. Marder, Condensed Matter Physics, John Wiley & Sons, inc., 2000
2000 ,Ashcroft\Mermin, Solid State Physics, Saunders College Publishing
הערות שוליים

↑  C.N.J Wagner, Direct methods for the determination of atomic-scale structure of amorphous solids (X-ray, electron, and neutron scattering), Journal of Non Crystalline Solids
↑  J. L. Yarnell, M. J. Katz, R. G. Wenzel, and S. H. Koenig, Structure Factor and Radial Distribution Function for Liquid Argon at 85 °K, Physical Review Letters A
↑  A. J. Greenfield, J. Wellendorf, and Nathan Wiser, X-Ray Determination of the Static Structure Factor of Liquid Na and K, Physical Review A
↑  A. G. Zilman and R. Granek, Undulations and Dynamic Structure Factor of Membranes, Physical Review Letters
↑  G. Ortiz and P. Ballone, Correlation energy, structure factor, radial distribution function, and momentum distribution of the spin-polarized uniform electron gas, Physical Review B
↑  Michael P. Marder, Condensed Matter Physics, John Wiley & Sons, Inc., 2000, פרק 13, עמ' 336-335.
↑  Jerome K. Percus and George J. Yevick, Analysis of Classical Statistical Mechanics by Means of Collective Coordinates, APS Journals
↑  הסבר על משוואת אורנשטיין-זרניקה, באתר של מהמחלקה לפיזיקה של אוניברסיטת פלורידה
| --- | --- |
בקרת זהויות :  GND: 4183800-2 
גל מישורי המתפזר מ-2 מפזרים נקודתיים. ניתן לראות שהפרש הפאזה בין 2 הגלים המפוזרים הוא למעשה מכפלה סקאלרית של וקטור המרחק ביניהם לבין וקטור השינוי בתנע של הגל.
גורם מבנה (מנורמל) עבור מערכת חד-ממדית הבנויה עשרה חלקיקים. מלמעלה למטה: בכחול, חלקיקים המפוזרים באופן אקראי, בדומה לגז אידיאלי. באדום, חלקיקים אשר המרחק בין שני שכנים קרובים הוא קבוע, בדומה לגביש מושלם. בשחור, חלקיקים אשר המרחק בין שכנים קרובים משתנה מעט בצורה אקראית, בדומה לגביש לא-מושלם. ניתן להבחין שעבור וקטורי גל קצרים מתקבלת תוצאה הדומה לסריג מושלם. לעומת זאת, עבור וקטורי הגל הארוכים הקורלציה אובדת.
פונקציית התפלגות רדיאלית האופיינית לנוזל במודל אינטראקציית Hardcore. השיא הראשון של הפונקציה הוא השיא המתאים למרחק של 2 כפול רדיוס הכדור.
גורם המבנה במודל Hardcore-Interaction, עבור הריכוזים 1-40%.
דיסקוגרפיה של פאן

| דיסקוגרפיה של פאן |
| --- | --- |
 
 אלבומי אולפן ↙:  2
 מיני-אלבומים ↙:  7
 סינגלים ↙:  11
 וידאו קליפים ↙:  7
 הערות שוליים
הדיסקוגרפיה של הלהקה האמריקאית פאן כוללת שני אלבומי אולפן, שבעה מיני-אלבומים, אחד עשר סינגלים ושבעה וידאו קליפים.
Aim and Ignite, אלבום הבכורה של הלהקה, יצא לאור ב-25 באוגוסט 2009 דרך חברת התקליטים Nettwerk. מהאלבום יצאו שלושה סינגלים, "At Least I'm Not as Sad (As I Used to Be)", "All the Pretty Girls" ו-"Walking the Dog". לאחר הוצאת אלבום הבכורה שלה, השתתפה הלהקה בסינגל "C'mon" יחד עם הלהקה פאניק! אט דה דיסקו. אלבום האולפן השני של הלהקה, Some Nights, יצא לאור ב-21 בפברואר 2012 דרך חברת התקליטים Fueled by Ramen. הסינגלים הבולטים באלבום היו "We Are Young", בהשתתפות הזמרת ג'אנל מונה, ו-"Some Nights", כאשר הראשון זיכה את הלהקה בפרס גראמי לשיר הטוב ביותר.
אלבומים > אלבומי אולפן

| שם האלבום | פרטי אלבום | מיקומי שיא> ארצות הברית | מיקומי שיא> ארצות הברית - אלטרנטיבי | מיקומי שיא> ארצות הברית - רוק | מיקומי שיא> אוסטרליה | מיקומי שיא> אוסטריה | מיקומי שיא> קנדה | מיקומי שיא> אירלנד | מיקומי שיא> ניו זילנד | מיקומי שיא> שוודיה | מיקומי שיא> בריטניה | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Aim and Ignite |  יצא לאור: 25 באוגוסט 2009  חברת תקליטים: Nettwerk  פורמט: תקליטור, LP, הורדה דיגיטלית | 71 | 20 | 23 | — | — | — | — | — | — | — |  בארצות הברית: 74,000 |  |
| Some Nights |  יצא לאור: 21 בפברואר 2012  חברת תקליטים: Fueled by Ramen  פורמט: תקליטור, LP, הורדה דיגיטלית | 3 | 1 | 1 | 2 | 11 | 5 | 8 | 3 | 36 | 4 |  בארצות הברית: 1,145,000 |  RIAA: פלטינה  ARIA: פלטינה  BPI: פלטינה  GLF: זהב  IRMA: פלטינה  MC: פלטינה  RMNZ: פלטינה |
"—" מסמל אלבום שלא דורג.